**Semnul de întrebare (inspirat de Mirimirela)**

*Roxana.c*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-un cârlig zvârlit pe stâncă,

ziduri, metereze, schele,

când ne mai frământă încă

ce-o fi dincolo de ele.

Semnul ce-l ghicesti în ochii

celor care, ca intrușii

vor să vadă și prin rochii

dar prin orificiul ușii.

Semnul lipsei de știință

pentru pești. Ce mișcă oare

în cârlig? Ce gust? Ce ființă?

și-uite așa ajung mâncare.

Pasiune-nflăcărată

pentru toți cercetătorii

și la noi sponsorizată

vai... cu sume derizorii.

Semnul care ne uimește

la un număr de magie:

magicianul ne uimește

dar secretul cine-l știe?

Semnul definind ascunsul

de la start pan'la plecare

când rămân fără răspunsuri

multe semne de-ntrebare.

Semn pătruns de slăbiciune

îndoindu-se plăpând

când umilul se supune

dar se-ntreabă: până când?

Un motiv teribil care

ca și dragostea fierbinte

vrând răspuns la vreo-ntrebare

mână lumea înainte.